Source: http://www.bihon.ro/am-obtinut-maximum-posibil/1517119
Timestamp: 2018-10-15 19:17:01+00:00

Document:
„Am obţinut maximum posibil” - BIHON
„Am obţinut maximum posibil”
la	23. martie 2015 17:20
CSM U Oradea îşi va afla adversara doar la finele ultimei etape FOTO: ROLLANDFOTO
CSM U Oradea ar putea termina pe locurile 5,6 sau 7, în funcţie de jocul rezultatelor.
Au terminat sezonul en fanfare
Vicecampioana CSM U Oradea aşteaptă ultima etapă din retur, în care va sta, pentru a afla clasarea la finele sezonului regulat. Există mai multe variante de rezultate, care vor decide ierarhia finală. Cea mai favorabilă situaţie pentru echipa noastră s-ar crea în cazul în care Steaua ar învinge la Piteşti, BC Timişoara ar învinge la Sibiu, iar U BT Cluj-Napoca ar bate BC Mureş la Târgu Mureş. În acest caz, ar exista o egalitate de puncte între patru echipe – CSM Oradea, BC Timişoara, BCM U Piteşti şi BC Mureş, iar CSM Oradea s-ar clasa pe locul 5. Orădenii ar urma să întâlnească în sferturile play-off-ului ocupanta locului 4, probabil Energia Târgu Jiu.
O altă situaţie posibilă este victoria Mureşului cu U BT Cluj, coroborată cu un succes al Piteştiului în faţa Stelei, caz în care CSM U Oradea ar termina pe locul 6, urmând să joace cu ocupanta locului 3, U BT Cluj-Napoca sau Energia. În fine, a treia variantă ar fi victoria Piteştiului cu Steaua, iar Mureşul să câştige meciul cu U BT Cluj-Napoca. În acest caz, CSM U Oradea ar termina pe locul 7, urmând să întâlnească echipa de pe locul 2, Steaua.
Achim, fără preferinţe
Care variantă ar fi cea mai bună, este dificil de apreciat. „Nu am niciun fel de preferinţe, îmi este greu să spun cu cine ar fi mai bine să jucăm. Oricare dintre adversarele posibile sunt formaţii redutabile”, ne-a declarat antrenorul CSM U Oradea, Cristian Achim. Tehnicianul orădean afirmă că accederea în play-off reprezintă o performanţă remarcabilă pentru echipa sa. „Ţinând seama de problemele cu care ne-am confruntat în acest sezon, pe care nu doresc să le mai amintesc, eu spun că echipa a obţinut maximum posibil prin calificarea în play-off. Putem fi consideraţi nişte eroi prin această clasare, repet, în condiţiile în care ne-am aflat. Este suficient să spun că nu am putut alinia nici măcar o singură dată echipa pe care am dorit să contăm, de fiecare dată ne-am confruntat cu diverse indisponibilităţi”, a conchis Cristian Achim.
Taguri: baschet masculin, CSM U Oradea, play off

References: CSM 

CSM 
 CSM 
 CSM 
 CSM 
 CSM 
 CSM 
 CSM 
 CSM